SL Uradni list Evropske unije L 189/7

SKLEP SKUPNEGA ODBORA EGP

št. 4/2016

z dne 5. februarja 2016

o spremembi Priloge I (Veterinarske in fitosanitarne zadeve) k Sporazumu EGP [2017/1287]

SKUPNI ODBOR EGP JE –

ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,

ob upoštevanju naslednjega:

(1) Izvedbeni sklep Komisije (EU) 2015/225 z dne 11. februarja 2015 o spremembi prilog I in II k Odločbi 2009/861/ES o prehodnih ukrepih na podlagi Uredbe (ES) št. 853/2004 Evropskega parlamenta in Sveta glede predelave surovega mleka, ki ne izpolnjuje zahtev, v nekaterih obratih za predelavo mleka v Bolgariji (1) je treba vključiti v Sporazum EGP.

(2) Izvedbeno uredbo Komisije (EU) 2015/1375 z dne 10. avgusta 2015 o določitvi posebnih predpisov za uradni nadzor trihinel v mesu (2) je treba vključiti v Sporazum EGP.

(3) Uredbo Komisije (EU) 2015/1474 z dne 27. avgusta 2015 o uporabi vroče reciklirane vode za odstranjevanje površinske mikrobiološke kontaminacije s trupov (3) je treba vključiti v Sporazum EGP.

(4) Izvedbena uredba Komisije (EU) 2015/1375 razveljavlja Uredbo Komisije (ES) št. 2075/2005 (4), ki je vključena v Sporazum EGP, in jo je zato treba razveljaviti v okviru Sporazuma EGP.

(5) Ta sklep se nanaša na zakonodajo v zvezi z veterinarskimi zadevami. Zakonodaja v zvezi z veterinarskimi zadevami se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je podrobno določeno v sektorskih prilagoditvah Priloge I k Sporazumu EGP. Ta sklep se zato ne uporablja za Lihtenštajn.

(6) Prilogo I k Sporazumu EGP bi bilo zato treba ustrezno spremeniti –

SPREJEL NASLEDNJI SKLEP:

Člen 1

Poglavje I Priloge I k Sporazumu EGP se spremeni:

1. v delu 6.1 se v okviru prehodne ureditve v alinei (Odločba Komisije 2009/861/ES) v točki 17 (Uredba (ES) št. 853/2004 Evropskega parlamenta in Sveta) doda naslednja podalinea: „— 32015 D 0225: Izvedbeni sklep Komisije (EU) 2015/225 z dne 11. februarja 2015 (UL L 37, 13.2.2015, str. 15).“;

2. v delu 6.1 se za točko 20 (Uredba Komisije (EU) št. 1079/2013) doda naslednja točka: „21. 32015 R 1474: Uredba Komisije (EU) 2015/1474 z dne 27. avgusta 2015 o uporabi vroče reciklirane vode za odstranjevanje površinske mikrobiološke kontaminacije s trupov (UL L 225, 28.8.2015, str. 7).“;

3. v delu 6.2 se besedilo točke 54 (Uredba Komisije (ES) št. 2075/2005) nadomesti z naslednjim: „32015 R 1375: Izvedbena uredba Komisije (EU) 2015/1375 z dne 10. avgusta 2015 o določitvi posebnih predpisov za uradni nadzor trihinel v mesu (UL L 212, 11.8.2015, str. 7).“

Člen 2

Besedila Izvedbenega sklepa (EU) 2015/225, Izvedbene uredbe (EU) 2015/1375 in Uredbe (EU) 2015/1474 v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.

Člen 3

Ta sklep začne veljati 6. februarja 2016 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).

Člen 4

Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

V Bruslju, 5. februarja 2016 Za Skupni odbor EGP Predsednik Claude MAERTEN

(1) UL L 37, 13.2.2015, str. 15.

(2) UL L 212, 11.8.2015, str. 7.

(3) UL L 225, 28.8.2015, str. 7.

(4) UL L 338, 22.12.2005, str. 60.

(*1) Navedena ni nobena ustavna zahteva.